**Оқушылардың дарындылығын дамытудың психологиялық-педагогикалық ерекшеліктері**

 Оқушылар өзінің анатомиялық- физиологиялық айырмашылықтарымен бiр-бiрiнен ерекшеленедi, бiрақ психологиялық зерттеулер баланың тұқым қуалаушылық қабiлетiн жартылай ғана анықтайтындығын көрсетеді.

 Ал кабілеттіліқ сол алғы шарттар негiзiнде қоршаган әлеммен қатынас жасау процесiнде оқу мен тәрбие әсерiнен дамиды.

 Дарындылық сияқты психологиялық ерекшеліктер мiндеттi түрде бір жағынан, өзiндiк психикалық табиғатына ие болудан, екiншiден-әркімде өз алдына, қайталанбас көрiнiсiнен жеке адам кабiлетi деп аталады. Адамның барлығы тiк жүру, сөйлеу мүмкіндіктеріне ие, бiрақ бұлардың бiрi де шын қабiлет тобына кірмейді, себебi бiрiншiсi-психологиялық құбылыс емес, екiншiсi-баршада бiрдей көрiнетiн әрекет. Қабiлетсiздерге қарағанда, қабілетті адам іс-әрекетті тез меңгередi, кажеттi, мол нәтижеге онай жетеді. Қабілет өз ішіне әртүрлі психофизикалык кызметтер мен психикалық процестерді ғана емес, сонымен бірге жеке тұлғаның барша даму деңгейiн қамтыған, әрі оларға тәуелді күрделі жүйе. Адамның психологиялық сипаты білім, ептілік, дағды әрекеттерінде көрінгенімен, қабілет табиғаты iс әрекеттен бөлек. Мысалы, тұлга техникалык және бiлiм жағынан күшті бола тұрып, қызметке келгенде болымсыз, ал кейбіреулер арнайы окып, үйренбей-ақ күрделi қызметтердi атқарып, тиiмдi натиже беруге шебер.

 Нақты көрiнетiн бiлiм, ептiлiк және дағдылар қатарында қабiлет адамның жүзеге асуы мүмкін қасиеттерiнiң бiрi ретiнде бағалағаны жөн, яғни қабiлет жерге тастаған дәнмен бiрдей: қолайлы жағдай болса өнедi , керi жағдайда көрiнбей-ақ жойылады. Осыдан, қабiлет - білім, ептiлiк және дағдыларды игерудiң мүмкiндiк көзi, ал оның iске асу, аспауы көп жәйттерге тәуелдi . Мысалы, балада керемет математикалық қабілет болуы ықтимал, бiрақ ол баланың ғұлама-математик боларының кепiлi емес.

 Дарынды балалардың ерекшеліктері олардың жас ерекшеліктеріне байланысты болады. Сондықтан да баланың психикалық дамуын кезеңдерге бөлуде оның жеке тұлга ретінде даму үрдiсiмен бiрлiкте болуын ұстап тұру да күрделі мәселе екені белгiлi. Жеке тұлаганың басты белгiсiн психологтар түрліше анықтайды, мысалы, С.А.Рубинштейн "динамикалык тенденция" деп таныса, Б.Г.Ананьев "негiзгi өмiрлiк бағыттылық" деп анықтайды, ал А.Н.Леонтьев "мәндiлiк жасаушы мотив" десе, Б.Ф.Ломов "бағыттылық" дейдi. Жас және педагогикалық психология дамуының психикалық кезеңдерiн ғылыми негіздеп, адамның психикалық өмiрiн кезеңдерге бөлуде жас ерекшеліктерін ескерудiң маңызына назар аударады. Негiзiнде психикалық дамудың өзегi - қызметтiң қалыптасу процесі болып табылады.

 Л.С. Выготский, А.Н.Леонтьев, Д.Б. Эльконин, В.В.Давыдов негiздеген балалықты кезеңдерге бөлу кестесiнде ғалымдар әр жас кезеңінің ерекшеліктеріне сай жетекшi қызмет түрi болады деген идея алдынғы орын алады (1-кесте).

 В.В.Давыдовтың айтуынша , психикалық даму дегенiмiз - жеке адамның тарихи түрде қалыптасқан қызмет типтерін игеру барысында жүзеге асыратын қабiлеттердi кайта жасактауы.

 Кестеден көріп отырғанымыздай, оқу кызметi кезеңінде (6-10жас) оқушылардың, тіпті дарынды балалардың оқу және тәрбие процесiнде жан-жақты жеке тұлға ретiнде қалыптасуына үлкен ықпал етуге болады деп тұжырым жасауға болады.

 Адам кабiлетiндегi айырмашылык iс-әрекеттің натижесiнен, яғни оның сәттi не сәтсiздiгiнен байқалады. Қызығушылық - адамда объектi не жан-жақты танып білуге ұмтылуынан туындайды. Ал бейiмдiлiк нақты іс-әрекетті орындауға талпыну. Қызығушылық пен бейiмдік сапаларының үнемi өзара үйлесім тауып бiр бағытта тоғысып отыруы мүмкін емес.

**1-кесте - Баланың психикалық даму кезеңдері**

|  |  |  |  |
| --- | --- | --- | --- |
| № | **Балалық кезеңдер** | **Жас аралығы** | **Кезеңдердің басты шарттары** |
| 1 | Тікелей эмоционалдық қарым-қатынас жасау кезеңі | Алғашқы күннен 1жас | Сәбиде басқалармен қарым-қатынас жасау қажеттiлiгi , олармен психикалық ортақтығы қалыптасады. |
| 2 | Заттың манипуляторлық қызмет кезеңі | 1-3 жас | Өзiндiк "Мен" қалыптасуының негiзi болып табылады , бұл жаста сана қалыптасуы қатар жүре бастайды. |
| 3 | Ойын қызметі кезеңі | 3-6 жас | Баланың қиялдауы мен ақыл-ой қызметi жүзеге асырылады, тілі дамиды. |
| 4 | Ойын қызметі кезеңі | 6-10 жас | Оқу арқылы оқушылрадың теориялық санасы мен теориялық ойлауы , оқудың мотиві мен қажеттілігі дамиды. |
| 5 | Қоғамдық пайдалы қызмет кезеңі | 10-15 жас | Оқушыда еңбек, оқу, қоғамдык жұмыстар, спорт, өнерге деген қатысу қызығу деңгейі өседі. |
| 6 | Оқу-кәсіби қызмет кезеңі | 15-17 жас | Оқушыда кәсiби бiлiм алу құлшынысы пайда болып, іздену әдістері дамытыла зерттеу бастайды. |

Оған түрлі жағдайлар себепші, мысалы, адам көркемөнер туындыларын тамашалауы ықтимал, бірақ ол осы салада өнер түрлерімен шұғылдануға бейiмсiз болуы мүмкін. Дегенмен бір іс-әрекет түріне қабілеті бар адамдардың қызығушылығы мен бейімділігі бір-бірімен үйлесім таба алады.

 Кейбіреулерінің оқуға ынтасы болмайды. Оларды оқуға үгіттеу арқылы тарту қиын. Сондықтан оқуға деген ынтасын тудыру үшін психологиялық тренингтер, тесттер, сауалнама, әдістемелер пайдаланған жөн. Балаға берілетін жаңа бiлiм жас ерекшелiгiне сай болуы керек.

 Г.С.Абрамов жастың өсуіне байланысты білімдердің қалыптасуын былай сатылап көрсетеді; 1-3 жаста әрекеттерді меңгеру, белсендi тiл, өзіндік сана-сезім; 3-6 жаста символдарды қолдану, талдап қорыту нормаларынан хабардар ету, бірлескен мотивтер, шартты-диалогтық бағыт; 6-10 жаста өз еркімен сырткы әрекетін жоспарлау, рефлексия (іштей өзіне-өзі сынмен қарау); 11-15 жаста өзін ересек сезіну "достық кодексi" дағдылану, интеллектуалдық нормалардың әлеуметтік және жасөспірімділігінен хабардар ету; 15-18 жаста өзіндік сана-сезім, өмірлік жоспарлары, дүниетанымы қалыптасады. Осы даму ерекшелiктерiнiң өзi бiр бірімен тығыз байланысты, бiрiнсiз-бiрi өтпейдi және ең маңыздысы мынау деп қарауға болмайды.

 Егер мектеп жасына дейінгі балалардың негiзгi әрекеті ойын болып келсе, оқуға кіргеннен кейiн оқу iс-әрекеті шешуші рөлді атқарады. Осыған орай баланың психикалық дамуы өзгерістерге ұшырайды. Себебі ойынға қарағанда оқу талабы бала үшiн қиын. Сонымен қатар жаңа ортаға үйреніп, мұғәлiммен, құрбыларымен қарым-катынас жасауына психологиялық көмек қажет. Баланың танымдық iс-әрекетіне әсер ету арқылы оқытудың қиыншылықтарын жеңуге мүмкiндiк жасаймыз.

 Бастауыш мектеп жасындағы оқушылардың оқуға недәуiр мүмкіншілігі бар, себебі олардың интеллектiсi қарапайым ой операциясы дәрежесiнде кездеседi дейтiн Ж. Пиаженің пiкiрi дұрыс болғанымен қазiр мәдени-тарихи теорияны жақтаушылардың (Л.С.Выготскийдiң) пiкiрi бойынша оқымай келген бала оқуға кiрген соң, ойы мен интеллектiсi үлкен өзгеріске ұшырайды. Бала қарапайым , яғни табиғи ойдан мәдени ұғым арқылы ойлауға көшеді деген пікір басшылыққа алынады.

 Бастауыш мектеп оқушыларының бірте-бірте ой-орiсiнiң қалыптасуымен заттарды тиiстi ұғымдарға жатқыза бiлу қабiлетi құрбылары арасында ойын дәлелдеуге үйретеді. Ол не болса соған көнбейдi , өзгелерден дәлел келтiрудi талап етеді. Ол үшін бала тиiстi жүйелерге логикалық негiздерге сүйенеді. Сонымен қатар өзiнiң пiкiрiн талдау жасап, сын көзбен карайды. Мұны рефлексияның қарапайым түрi деп атауға болмайды. Ал рефлексия окымаган Африка т.б. елдердiң 15-16 жастағы балаларында кездеспейдi деп АҚШ психологы Дж. Брунер пiкiр таратты. Оның бұл пiкiрiне косылмаймыз, себебі рефлексияға ие болу ойдың шартты рефлексi бола тұрып, оқу процесінде 7-11 жастағы балаларда қалыптаса бастайды және осы жастағы балалардың ақыл-ойының едәуiр қалыптасып калғандығына дəлел бола алады.

 Бастауыш мектеп жасындағы балалардың оқу материалын жүйелі және мәнiне қарай ұғынуында салыстыру ой операциясы негiзгi рөлді атқарады . Салыстыру бір нәрсенiң өзге нәрседен айырмашылығын немесе екеуiнiң де ұқсас жақтарын айыру болғандықтан, ой процестерінің ерекше түрi болып саналады. Оқу мазмұнын салыстыруда ой операциясының бірнеше түрi кездеседі. Сондықтан оны баланың оқуга деген ынтасын арттыру үшiн пайдаланамыз.

 Жапонияда оқыту мен тәрбиелеу негiзгiлерiнiң бiрi ретiнде баланың идеяларын колдау арқылы оның барлық кезде мiндеттi түрде өзiмен-өзiн салыстырып отыру қажет дейді. Оларда: "Маратқа қара, ол тапсырманы қалай шешедi, немесе ол қалай жақсы оқиды" - деп айтпайды, "Кешегіге қарағанда бүгін сен тапсырманы жақсы орындадың", "сенiң кабiлетiң жетеді" т.б. осындай мақтауларды пайдаланады. Бұл оқушының iшкi танымдық iс әрекеттерiмен сыртқы даулы жағдайларды шешуге көмектесетін оқу - тәрбие принципi. Оқыту процесiнде өзiне мақсат қойып, оны орындауға тырысады.

 Жоғарыда атап өткендей, оқыту процесi екi жақты әрекет болғандықтан, оқытушы психикалық ерекшеліктердің барлығын ескере отырып, дұрыс бағалауы керек.

 Н.Ф.Талызина: "Бастауыш мектеп окушыларының танымдық іс-әрекетін қалыптастыру "атты еңбегiнде екі тәжірибелі мұғалім бала жауабын екi түрлi бағалауы мүмкін деп көрсеткен. Оған мысал ретінде, Мәскеу бастауыш мектептерiнiң бiрiнде математика сабағында жүргiзген тәжiрибесiнде оқушы үшбұрыштың перпендикуляр қабырғалары тең болатынын теория жүзінде айтып бергенде мұғалiм жауапты "беске" бағалады. Бірақ оқушыдан үшбұрышты сызық бұрыштарын латын алфавитімен белгілеп, дәлелдеп беруін сұрағанда тапсырманы орындай алмады.

 Білімді меңгеру процесінде бағалау мен бағаның алатын орны ерекше. Себебі баға объективті қасиеттердi танып бiлудiң негiзiнде берiледi және өз алдына бағалау танымы болып табылады. Сондықтан оқыту процесінде оқытушының арасында біріккен диалогтық танымдық iс-әрекет жүзеге асады.

 Оқушының мәселені шешу барысында өзінде бар бiлiм мен жаттығу талаптары арасында туындайтын қарама-қайшылыққа жол береді, білімнің жаңа элементтерін анықтайды, таным тәсілдерін меңгереді және оның мүмкіндіктерін кеңейтеді, осының негiзiнде оқытудағы қиындықтарды жеңе алады.

 Қазақтың ұлы ақыны Абай Құнанбаев адамның танымдық қасиеттерінің табиғаты туралы отыз бiрiншi сөзінде: "Естіген нәрсені ұмытпастыққа төрт түрлі себеп бар: әуелі - көкірегі байлаулы берік болмақ керек; екiншi сол нәрсені естігенде я көргенде ғибраттану керек, көңілденіп, тұшынып, ынтамен ұғыну керек. Үшіншіден - сол нәрсенi iшiнен бірнеше уақыт қайтарып ойланып, көңілге бекіту керек. Бұл нәрселер - күллi ақыл мен ғылымды тоздыратұғын нәрселер" - деп жазды.

 Зерттеудің нәтижесін шыгара келе, Л.С.Выготскийдің идеясы бойынша, екi даму аймағы анықталды, белсенді даму аймағынан жақын арадағы даму аймағына өту, психологиялық жүйе ретінде жеке адамның қалыптасуына байланысты көрiнедi. Бұған жетудiң қажеттi шарты оқытушы мен оқушының бірлескен іс-әрекетінде болады.
 Кейбір зерттеушілер дəлелдегенiндей, дарынды балалардың арасында психикалық-жүйке қуаты жоғары балалар жиірек кездеседі, бұл бір жағынан, олардың ауқымды танымдық қабылдаулары мен мүмкіндіктерін, ал екiншi жағынан, қызбалықтың, шамадан тыс белсенділік пен күйгелектіктің негізінде жатады, бұлар қоздырушы-жағдаяттарға жоғары әсершілдікті туындатып, өткір көңіл-күй ауандарын, мінез-құлқының күйгелектік соматикалық бұзылуын, ауытқушылықтарын қоздырады. Демек, қабiлеттiлiктер дарынды бала тұлғасынын үлкен сезiмталдығымен байланысты.

Қолданылған әдебиеттер:

1 Зотьева Е.Н., Киселева Е.В. Психолого-педагогическое сопровождение одаренных обучающихся в условиях образовательного учреждения // Теория и практика современной науки. — 2017. — № 6 (24). — С. 1218-1222.

 2. Бабаева Ю. Д. Одаренность детей и подростков в области новых информационных технологий / Ю. Д. Бабаева Одаренный ребенок.-2002.-С. 4-23

3. Пазухина С.В. Перспективные направления исследования одаренности // Заметки ученого. — 2020. — № 4. — С. 161-165.